It reyne oliviers van sint truyden heeft gelooft heen
lodewijke pynnock ridder hee tot velpen ende meye van
loeven dat soe waneer den selve h lodewijke gelieven
sal jane buelens oic van s trude die nu tertijt in hachten
is oft gepraemt inde voirs dorpe van velpen wedome te
hebben binne sijnd haghte heerlich den selve jane talle
tiden alst h lodewijke voirs gelieve sal oft dat hij d toe
bij willem van rumen vermaent wort leven sal in state
alsoe hij nu is binne der heerlich des voirs her lod oft dat hij
selve den voirs h lodewijke innestae sal en voldoe tot
desselfs h lod manissen va allet gene des de voirs jan tot
desen dage toe mesdae heeft daf hij bij ptien verwonnen
is Al waert oic soe dat de voirs jan die nu wechveerdich
is uute lants om seke wege en betinissen die hij den voirs
ptien doen moet dair hij met vonisse inne gedoemt is acht
bleve Behalve dat de voirs h lodewijc gheene manighe
doen en sal noch doen doen opden voirs jane voir dier tijt
toe dat hij binne der stad van s truden geweest sal zijn en
de vriende vand voirs jane buelens met hem sullen overcome
zijn op dat zij conne dwelc de voirs h lodewijc alsoe
gecosenteert heeft te achtvolge en des voirs is op hope
van peyse alsoe tot dier tijt ungesedt en den selve jane
met desen dien tijt duende gegeven vast en volcome gelege
te gane te keen ende te hanteren binne ende dore zijne
voirs heerlich van velpen cor roelofs berghen novebr xxvii
I pet vaes de jonge sone pets ende jan vand vere sone
henr in pncia hebben genome ende bekint dat zij genome
hebben vand eerweerdige hee heen janne van langrode prieste
adminstrate des godshuys van vlierbeke bij loeven de pcheele
van lande desselfs godsh hier nae verclaert Te weten
Ierst een half boender lants van thien vierdelen die
ohenr brugman gehouden heeft en dair af katlijne wed
henr wilen peters thalf dach hult gelege de geheel
thien vierdelen tusschen de goede jans bove dat jan de
have hult op deene de goede des voirs godsh dat de voirs
jan de have hult op dande en beneden derve jans wile
de pryke opde derde ende den wech gaen vand twee eycken